 Alisema India bado ina nafasi pana kwa kampuni zake kuwekeza miradi yao ya kiuchumi hasa katika Sekta ya Viwanda, kama ilivyowahi kutumia fursa hiyo hapa Zanzibar katika miaka ya 1980.Akizungumza na Balozi Mdogo Mpya wa India hapa Zanzibar, Satendar Kumar, Makamu huyo wa Rais alisema sekta ya viwanda ni eneo muhimu katika kukuza uchumi na kupunguza Umasikini.Alisema SMZ imekuwa na malengo la kuimarisha sekta hiyo kwa azma ya kulisaidia kundi kubwa la Vijana wasio na ajira, ambalo limekuwa likiongezeka kila mwaka baada ya kumaliza masomo yao.Akizungumzia miradi mengine ya kiuchumi na maendeleo ya kijamii, Balozi Idd aliiomba Serikali ya India kupitia Balozi wake Mdogo huyo, kuendelea kuiunga mkono Zanzibar katika harakati za Maendeleo kwenye sekta hizo.Mapema, Balozi Kumar alimweleza Makamu wa Pili wa Rais wa Zanzibar kwamba uhusiano wa Kidiplomasia kati ya India na Tanzania ikiwemo Zanzibar, utaendelea kuimarishwa siku hadi siku.